Diari Oficial de la Generalitat Valenciana


Sumari del DOGV 5852, del 18-09-2008 (2008/10084)

RESOLUCIÓ de 16 de juny de 2008, del director gerent de l'Institut Valencià de Cinematografia Ricardo Muñoz Suay, per la qual es convoquen proves selectives d'accés al grup C, sector laboral, especialista filmoteca, torn d'accés lliure. Convocatòria IVAC 1/2008.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10158


Data del document
:   16-06-2008

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * Institut Valencià de Cinematografia Ricardo Muñoz Suay
    * concurs administratiu
    * professió de la comunicació
    * administració regional
    * professió de la informació

RESOLUCIÓ de 16 de juny de 2008, del director gerent de l'Institut Valencià de Cinematografia Ricardo Muñoz Suay, per la qual es convoquen proves selectives d'accés al grup C, sector laboral, especialista filmoteca, torn d'accés lliure. Convocatòria IVAC 1/2008. [2008/10426]
El Consell Rector de l'IVAC, en sessió celebrada el 29 de gener de 2008 va acordar la convocatòria de proves d'admissió per a la selecció de personal, per mitjà del sistema de concurs-oposició, torn de promoció lliure, per a cobrir els llocs de treball vacants en la plantilla de l'Institut, i va autoritzar el director gerent de l'entitat a desenrotllar el procés.
En virtut d'este acord, i considerant l'article 8 del II Conveni Col·lectiu del Personal Laboral al Servici de l'administració autonòmica, resolc convocar proves selectives d'accés al grup C, sector laboral, especialista filmoteca, pel sistema de concurs-oposició, de conformitat amb les bases que es detallen a continuació.
Bases de la convocatòria
1. Objecte de la convocatòria
1.1. La present convocatòria té com a objecte la selecció de personal, mitjançant el sistema de concurs-oposició, d'accés lliure, per a cobrir tres llocs de treball del grup C, sector laboral, especialista filmoteca.
1.2. Les característiques dels llocs estan definides en l'annex I.
2. Condicions generals dels aspirants
2.1. Segons el que disposa els articles 56 i 57 de l'Estatut Bàsic de l'Empleat Públic (EBEP), per a ser admés a estes proves selectives, serà necessari:
2.1.1.Tindre nacionalitat espanyola o ser nacional dels Estats membres de la Unió Europea. També podran participar el cònjuge dels espanyols i dels nacionals d'altres Estats membres de la Unió Europea, sempre que no estiguen separats de dret i els seus descendents i als del seu cònjuge sempre que no estiguen separats de dret, siguen menors de vint-i-un anys o majors de la dita edat dependents. Igualment podran participar les persones incloses en l'àmbit d'aplicació dels Tractats Internacionals celebrats per la Unió Europea i ratificats per Espanya en els que s'aplique la lliure circulació de treballadors. Així mateix podran participar els estrangers amb residència legal a Espanya.
2.1.2. Tindre complits setze anys i no excedir, si és el cas, de l'edat màxima de jubilació.
2.1.3. Estar en possessió, o complides les condicions per a obtindre'l, abans de la finalització del termini de presentació de sol·licituds, del títol acadèmic de Batxiller, BUP, Formació Professional de segon grau o equivalent, o tindre aprovada la prova d'accés a la universitat per a majors de 25 anys. Les equivalències dels títols al·legats hauran de ser justificades per la persona interessada.
2.1.4. En el cas de titulacions obtingudes a l'estranger, s'haurà d'estar en possessió de la credencial que n'acredite l'homologació.
2.1.5. Posseir la capacitat física i psíquica necessària per a l'exercici de les funcions dels llocs de treball oferits.
2.1.6. No haver sigut separat per mitjà d'expedient disciplinari del servici de qualsevol de les Administracions Públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o exercir funcions semblants a què exercien en el cas del personal laboral, en el que haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
2.2. Les condicions per a ser admés a les proves s'hauran de reunir en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
3. Aspirants amb discapacitació
3.1 El tribunal establirà, per a les persones discapacitades que així ho sol·liciten i acrediten, les adaptacions necessàries per a la realització de les proves. Amb esta finalitat, les persones interessades hauran de formular la petició corresponent en la sol·licitud de participació en la present oposició; en concret, hauran d'assenyalar el tipus de discapacitat:
(F) Física (P) Psíquica (S) Sensorial
Podran sol·licitar les mesures d'adaptació que necessiten d'acord amb la classificació següent:
- Eliminació de barreres arquitectòniques i taula adaptada a la cadira de rodes.
- Ampliació del temps de duració de la prova. Per a poder sol·licitar esta mesura d'adaptació, l'aspirant haurà d'acompanyar un certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.
- Augment de la grandària dels caràcters del qüestionari, per dificultat de visió.
- Necessitat d'intèrpret, a causa de discapacitat auditiva.
- Sistema braille d'escriptura o ajuda d'una persona, per invident.
- Altres, especificant quins.
3.2. Si en el desenrotllament de les proves se susciten dubtes raonables al tribunal respecte a la compatibilitat funcional d'un aspirant, podrà demanar el corresponent dictamen a la Comissió Mixta de Discapacitats; en este cas l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.
4. Sol·licituds
Els qui desitgen prendre part en estes proves selectives hauran d'omplir la sol·licitud que figura com a model en l'annex IV i que els serà facilitada a les oficines de l'IVAC, plaça de l'Ajuntament núm. 17 de València, i que es troba també disponible en l'adreça d'Internet http://www.ivac-lafilmoteca.es
5. Drets d'examen
Els drets d'examen seran de 15 euros i s'ingressaran en el compte de l'entitat bancària col·laboradora 2077 2013 21 7436145212. El pagament es justificarà per mitjà de l'oportú resguard emès per l'entitat bancària on s'haja efectuat l'ingrés.
La falta de la justificació de l'abonament dels drets d'examen determinarà l'exclusió de la persona aspirant.
Les persones amb discapacitat igual o superior al 33% estan exemptes del pagament dels drets d'examen. Estos aspirants hauran de presentar certificació de la Conselleria de Benestar Social o òrgans competents d'altres administracions públiques que acredite discapacitat igual o superior al 33%, i ho faran constar marcant una creu en l'apartat corresponent de la sol·licitud.
Així mateix, estan exempts del pagament els membres de famílies nombroses de categoria especial. Els membres de famílies nombroses de categoria general gaudiran d'una bonificació del 50% de l'import a pagar per drets d'examen. Per a aconseguir-ho, en ambdós casos, hauran d'adjuntar el títol de família nombrosa en vigor, expedit per l'òrgan competent de la Conselleria de Benestar Social o òrgans d'altres administracions públiques.
La devolució de les taxes per drets d'examen serà procedent únicament en els supòsits i els procediments previstos en l'article 9 del Decret Legislatiu 1/2005, de 25 de febrer, del Consell de la Generalitat, pel que s'aprova el Text Refós de la Llei de Taxes.
6. Presentació de sol·licituds
6.1. Les sol·licituds seran dirigides al director gerent de l'IVAC.
6.2. El termini per a la presentació de sol·licituds serà de vint dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana (DOCV).
Les sol·licituds hauran de presentar-se preferentment en el Registre de l'IVAC, plaça de l'Ajuntament núm. 17, una vegada abonats els drets d'examen que es fixa en la base 5.
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
En el cas que s'optara per presentar la sol·licitud en una oficina de Correu, haurà de fer-se en sobre perquè siga datada i segellada per l'oficina de Correus abans de ser certificada.
6.3. En cap cas la mera presentació i pagament en l'entitat col·laboradora suposarà substitució del tràmit de presentació, dins del termini i en la forma escaient, de l'imprés de sol·licitud, d'acord amb el que disposa la base 6.2.
7. Admissió dels aspirants
7.1 Els aspirants que no posseïsquen la nacionalitat espanyola, hauran de realitzar, amb caràcter previ a l'admissió a les proves selectives, un examen de coneixement de castellà, a fi de comprovar que posseïxen un adequat nivell de comprensió i expressió en esta llengua.
7.2. Les persones aspirants queden vinculades a les dades que hagen fet constar en les seues sol·licituds, i únicament podran demanar la seua modificació per mitjà d'un escrit motivat, dins del termini establit en la base 6.2 per a la presentació de sol·licituds.
7.3. Acabat el termini de presentació de sol·licituds, amb la verificació prèvia que s'ha efectuat el pagament dels drets d'examen, l'òrgan convocant dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves.
7.4. Els aspirants podran, en cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients en el termini de 10 dies hàbils comptats a partir de l'endemà de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
7.5. En tot cas, per tal d'evitar errors i, en el supòsit de produir-se, possibilitar la seua esmena dins del termini i en la forma escaient, els aspirants comprovaran no sols que no figuren en la relació provisional d'exclosos sinó, a més, que els seus noms i dades consten correctament en les relacions d'admesos pertinents.
7.6. Transcorregut el termini anterior, vistes les al·legacions i esmenats els defectes, si és procedent, es dictarà una resolució que elevarà a definitiva la llista d'admesos i exclosos a la realització de les proves, que es publicarà en el Diari Oficial de la Comunitat Valenciana.
7.7. En la resolució per mitjà de la qual es faça pública la llista definitiva d'admesos a la realització de les proves s'establirà, amb almenys 15 dies d'antelació, la data, el lloc de celebració i l'hora de començament de la prova, així com l'orde de crida dels aspirants, i s'iniciarà l'orde en la lletra Z, d'acord amb el resultat del sorteig celebrat el dia 15 d'abril de 2008 (DOCV núm. 5755, de 5 de maig de 2008).
8. Proves selectives
8.1. El procediment de selecció dels aspirants serà el de concurs-oposició, constarà d'una fase d'oposició, de caràcter eliminatori i obligatori, i d'una fase de concurs, de caràcter obligatori.
8.2. Desenrotllament de la fase d'oposició:
L'oposició constarà d'una única prova obligatòria i eliminatòria.
La prova consistirà a contestar per escrit un qüestionari de preguntes amb quatre respostes alternatives, de les quals només una serà la correcta. El qüestionari estarà compost per 100 preguntes amb qüestions de caràcter teòric i pràctic sobre matèries recollides en el bloc general i en el bloc específic de l'annex II.
El temps de realització de la prova serà determinat prèviament pel tribunal, i en cap cas serà inferior a 50 segons per pregunta.
8.3. Qualificació de la prova
La prova es qualificarà de 0 a 60 punts, i caldrà obtindre un mínim de trenta punts per a superar-la.
El nivell de coneixements mínims exigits per a aconseguir 30 punts en l'exercici serà contestar correctament el 50% de preguntes. Les contestacions errònies no penalitzen.
8.4. Qualificació final de la fase d'oposició.
La fase d'oposició es valorarà amb un total de 60 punts, i s'haurà d'obtindre un mínim de 30 punts per a superar-la.
8.5. Fase de concurs.
Només podran participar en la fase de concurs els aspirants que hagen superat la fase d'oposició.
Els mèrits al·legats, dins del termini establit, pels participants hauran d'haver sigut obtinguts o computats fins a la data de finalització del termini de presentació d'instàncies.
La puntuació màxima en la fase de concurs serà de quaranta punts, que es distribuiran d'acord amb el barem que figura en l'annex III.
8.6. Puntuació final del concurs-oposició
La puntuació final del concurs-oposició s'obtindrà sumant la puntuació obtinguda en ambdós fases.
A continuació es configurarà una llista ordenada per puntuació de major a menor, que s'interromprà quan el nombre d'inclosos en esta coincidisca amb el nombre de llocs convocats, incloent-hi el que preveu la base 1.1. Esta constituirà la llista definitiva d'aprovats.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, si persistix l'empat, este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
Si encara persistix l'empat, es dirimirà per orde alfabètic del primer cognom dels aspirants empatats, i s'iniciarà l'esmentat orde per la lletra lletra Z, d'acord amb el resultat del sorteig celebrat el dia 15 d'abril de 2008 (DOCV núm. 5755, de 5 de maig de 2008).
9. Desenrotllament de les proves selectives
9.1. La prova es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Comunitat Valenciana la llista definitiva d'admesos a la realització de les proves.
9.2. Els aspirants seran convocats per a la realització de la prova en crida única, i perdran el dret els opositors que no compareguen a fer-lo.
Així mateix, els aspirants perdran el dret quan es personen en els llocs de celebració quan ja s'hagen iniciat les proves o perquè no hi assistisquen, encara que siga per causes justificades.
Els aspirants hauran d'observar, en tot moment, les instruccions dels membres del tribunal o del personal ajudant o assessor durant la celebració de les proves, amb vista a l'adequat desenrotllament d'estes. Qualsevol alteració en el normal desenrotllament de les proves per part d'un o una aspirant quedarà reflectida en l'acta corresponent, i l'esmentat aspirant podrà continuar el desenrotllament de l'exercici amb caràcter condicional, fins que el tribunal resolga sobre l'incident.
Abans de l'inici de la prova, i sempre que es considere convenient durant el desenrotllament d'esta, els membres del tribunal, els seus ajudants o assessors comprovaran la identitat dels aspirants per mitjà de la presentació del DNI, del passaport o del permís de conduir o els documents equivalents per als nacionals d'altres estats, sense que siguen vàlides, per a este efecte, les fotocòpies compulsades dels dits documents; així com, si és el cas, de l'exemplar per a l'interessat de la sol·licitud d'admissió a les proves.
Si en qualsevol moment del procés arriba a coneixement del tribunal que algun dels aspirants no posseïx la totalitat dels requisits exigits, haurà de requerir-li l'acreditació d'estos requisits. Si els requisits en qüestió no són acreditats en el termini de deu dies hàbils següents a la notificació del requeriment, el tribunal realitzarà proposta d'exclusió d'este, i indicarà les inexactituds o falsedats formulades per l'aspirant, a l'òrgan convocant, el qual, una vegada fetes les verificacions oportunes, dictarà una resolució motivada en què excloga l'aspirant del concurs-oposició.
Durant la realització dels exercicis no està permés fumar en els llocs de celebració d'estos ni l'ús de telèfons mòbils.
10. Publicitat de les llistes
10.1 En finalitzar la prova de la fase d'oposició, el tribunal publicarà, en la pàgina web de l'IVAC (www.ivac-lafilmoteca.es), la relació d'aspirants que han superat la prova, amb expressió del nom, cognoms, DNI i la puntuació obtinguda. Així mateix, estarà exposat en el tauler d'anuncis de l'IVAC (plaça de l'Ajuntament núm. 17 de València).
10.2 Una vegada finalitzada la fase d'oposició, el tribunal, per mitjà d'anunci, publicarà en el tauler d'anuncis i en la pàgina web de l'IVAC (www.ivac-lafilmoteca.es) la llista d'aspirants que han superat la fase d'oposició, per orde de puntuació, i que han de passar a la fase de concurs.
Als aspirants inclosos en l'esmentada llista, se'ls concedirà un termini de 10 dies hàbils perquè presenten, obligatòriament, un currículum acompanyat de tots aquells documents acreditatius dels mèrits previstos en l'annex III. Només es valoraran els mèrits al·legats en el currículum.
Les persones aspirants que no presenten currículum es considerarà que desistixen de la seua sol·licitud i renuncien als seus drets, a l'efecte del que preveuen els articles 90 i 91 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
10.3 Una vegada baremats els mèrits, el tribunal exposarà en el tauler d'anuncis i en la pàgina web de l'IVAC (www.ivac-lafilmoteca.es) la llista d'aspirants amb la puntuació provisional obtinguda en la fase de concurs, desglossada en els diferents apartats del barem, i els concedirà un termini de 10 dies hàbils perquè formulen les reclamacions que consideren pertinents en relació amb la baremació.
10.4 Una vegada resoltes les possibles reclamacions, el tribunal, per mitjà d'anunci, publicarà en el tauler d'anuncis i en la pàgina web de l'IVAC (www.ivac-lafilmoteca.es) la llista definitiva amb la puntuació obtinguda en la fase de concurs, desglossada en els diferents apartats del barem, i l'esmentada publicació servirà de notificació als interessats, així com la relació definitiva d'aspirants aprovats per orde de puntuació total a què es referix la base 8.6.
En cap cas el tribunal podrà declarar que han aprovat el procés selectiu un nombre superior al de llocs de treball convocats, tenint en compte el que preveu la base 1.1 de la convocatòria.
11. Relació definitiva i presentació de documents
11.1. El tribunal de selecció elevarà al director gerent de l'IVAC, perquè es publique en el Diari Oficial de la Comunitat Valenciana, la relació definitiva d'aspirants aprovats, per orde de puntuació total, perquè en el termini de 20 dies hàbils comptats des de l'endemà de ser publicada aporten davant de la Direcció Gerència de l'IVAC la documentació següent:
11.1.1. Fotocòpia del DNI, o document equivalent per als nacionals d'altres estats a què fa referència la base 2.1.1. degudament compulsada.
11.1.2. Fotocòpia compulsada del títol acadèmic exigible segons el que establix la base 2.1.3 de la convocatòria o certificació acadèmica que acredite haver fet tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.
11.1.3. Declaració de no haver sigut separat per mitjà d'expedient disciplinari del servici de qualsevol de les Administracions Públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o exercir funcions semblants a què exercien en el cas del personal laboral, en el que haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
11.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
11.1.5. Els qui superen les proves selectives acreditaran els coneixements de valencià per mitjà de la presentació d'un dels documents previstos en l'article 16.1 del Decret 33/99, de 9 de març, del Govern Valencià.
Els qui no puguen acreditar estos coneixements, de conformitat amb el que establix l'article 53 de la Llei de la Funció Pública Valenciana, hauran d'assistir als cursos específics que es convoquen amb esta finalitat. Aquells que no ho superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
11.2. Els aspirants seleccionats que, dins del termini indicat, i excepte casos de força major, no presenten la documentació acreditativa o que d'esta es deduïsca que no tenen algun dels requisits exigits, no podran ser nomenats personal laboral fix de l'IVAC, sense perjuí de la responsabilitat en què puguen haver incorregut per falsedat en les sol·licituds de participació.
12. Formalització de contractes com a personal laboral fix
Transcorregut el termini de presentació de la documentació, el director gerent de l'IVAC, dictarà una resolució, que es publicarà en el Diari Oficial de la Comunitat Valenciana, i es procedirà a la formalització dels contractes com a personal laboral fix al servici de l'IVAC, grup C, sector laboral, especialista filmoteca, als aprovats a què fa referència la base 10.4, amb l'adjudicació prèvia d'un lloc de treball d'acord amb la puntuació obtinguda.
13. Tribunals
13.1. El tribunal de selecció de la convocatòria estarà compost pels membres següents:
President: José Mollá Navarro, administrador de l'IVAC. Suplent: José Antonio Hurtado Álvarez, cap de programació de l'IVAC.
Secretari: José Luis Moreno Maicas, tècnic jurídic de subvencions de l'IVAC. Suplent: M. del Carmen Buedo García, tècnica mitjana d'administració de l'IVAC.
Vocal: Ignacio Lahoz Rodrigo, cap de conservació de l'IVAC. Suplent: Carmen Losada Kuntz, cap de secció d'extensió de l'IVAC.
Vocal: Inmaculada Trull Ortiz, cap de secció de recuperació de l'IVAC. Suplent: Carmen Cano García, tècnica de documentació de l'IVAC.
Vocal: Marlys Caillet, tècnica de programació. Suplent: Cèlia Chofre Rico, cap negociat coordinació adminitrativa.
13.2. El tribunal, per a la realització de les proves, podrà designar els col·laboradors, ajudants i assessors especialistes que crega oportuns.
13.3. Corresponen al tribunal les funcions relatives a la determinació concreta del contingut de les proves i a la qualificació dels aspirants, tant en la fase de l'oposició com en la fase del concurs, així com, en general, l'adopció de totes les mesures que calguen, per al correcte desenrotllament de les proves selectives.
13.4. Els membres del tribunal, així com els assessors, hauran d'abstindre's, i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
Així mateix, hauran d'abstindre's aquells que hagen fet tasques de preparació d'aspirants en els cinc anys anteriors a la publicació d'esta convocatòria.
13.5. A l'efecte de comunicacions i de qualsevol altra incidència, el tribunal tindrà la seua seu a la plaça de l'Ajuntament núm. 17 de València.
13.6. El tribunal, a l'efecte de gratificacions i indemnitzacions, es regirà pel que disposen el Decret 24/1997, d'11 de febrer, del Consell de la Generalitat, i l'Orde de 23 de juliol de 1998 (DOGV de 15-9-98), de desenrotllament, sobre indemnitzacions per raons del servici.
13.7. El funcionament del tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de disposicions vigents.
14. Llista de reserva
Finalitzada la fase de concurs, el tribunal de selecció podrà configurar una llista de reserva amb màxim de deu aspirants que, havent superat la fase d'oposició, hagen obtingut les millors puntuacions globals, en el conjunt del concurs-oposició, per darrere dels aspirants seleccionats per a cobrir els llocs de treball convocats.
Esta llista de reserva es publicarà en el tauler d'anuncis de l'IVAC i en la pàgina web de l'IVAC (http://www.ivac-lafilmoteca.es), i tindrà una validesa de dos anys des del moment de ser publicada.
Durant el termini de vigència mencionat, els aspirants inclosos en eixa llista de reserva podran ser cridats per a substituir algun dels aspirants seleccionats per a cobrir el lloc de treball, en cas que no haja superat el període de prova establit o es produïsca la seua renúncia o baixa.
15. Recursos
15.1. La present convocatòria, les seues bases i tots els actes administratius que siguen dictats en el seu desenrotllament, excepte les actuacions del tribunal, podran ser impugnats per les persones interessades per mitjà de la interposició del recurs contenciós administratiu en el termini de dos mesos comptats des de l'endemà de ser publicats, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, es podrà interposar potestativament un recurs de reposició davant del mateix òrgan que va dictar l'acte contra el qual es recorre, en el termini d'un mes comptat des de l'endemà de ser publicat, o qualsevol altre recurs que considere procedent per a la defensa dels seus interessos.
15.2. Contra els actes del tribunal, podrà interposar-se un recurs d'alçada davant del director gerent de l'IVAC, en el termini d'un mes, a partir de l'endemà de ser publicat el corresponent acord del tribunal.
València, 16 de juny de 2008.- El director gerent de l'Institut Valencià de Cinematografia: José Luis Radoselovics Arance.
ANNEX I
1. Identificació
Denominació dels llocs: especialista filmoteca.
Grup professional: especialista (grup C).
Nre. de llocs convocats: 3
2. Funcions
- Administrar els registres documentals necessaris.
- Atenció consultes usuaris.
- Gestió base de dades sobre patrimoni audiovisual.
- Realitzar el manteniment i conservació del material audiovisual i cinematogràfic.
- Controlar els fons fílmics a càrrec seu.
ANNEX II
A) Bloc general
a) Normativa
1. Normativa reguladora de l'IVAC. La seua llei de creació. El seu reglament d'organització i funcionament.
2. Legislació estatal sobre el cine i normativa que la desenvolupa.
3. La llei de propietat intel·lectual.
4. La llei del patrimoni cultural valencià.
5. La Constitució Espanyola de 1978: Característiques, estructura i reforma. Els principis constitucionals: els drets fonamentals i les llibertats públiques. El Tribunal Constitucional. El Defensor del poble.
6. L'Estatut d'Autonomia de la Comunitat Valenciana: Estructura, contingut i principis fonamentals. Procediment de reforma de l'Estatut. Les competències de la Comunitat Valenciana en l'Estatut d'Autonomia. Les Corts: el president, òrgans de govern i funcions. Altres institucions de la Generalitat.
7. Llei de Govern Valencià: El president de la Generalitat. Els Consellers. L'Administració de la Generalitat. Organització, competència i estructura. Organització territorial de les conselleries.
8. El personal laboral de la Generalitat. Conveni Col·lectiu: classificació professional, provisió de vacants, trasllat, promoció i nou ingrés, suspensió, absentisme i control horari.
9. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
b) Història del cine
10. La història general del cine. Naixement del cine: Europa i Amèrica. Moviments cinematogràfics. Gèneres cinematogràfics.
11. La història del cine espanyol. Cine mut. Cine de la República. Cine de la guerra civil espanyola. El cine durant el franquisme. La transició política i el cine.
12. Història del cine valencià. Cine mut. Cifesa. Cine independent. Producció autonòmica valenciana.
B) Bloc específic
13. Les filmoteques: definició, funcions, organització. La FIAF.
14. El patrimoni audiovisual valencià: definició, elements que el constituïxen i instruments per al seu desenvolupament.
15. El procés de conservació del patrimoni audiovisual. La revolució digital i el seu impacte en la conservació.
16. La classificació dels materials per a la conservació. L'emmagatzemament dels suports audiovisuals. Condicions de conservació
17. Materials fotoquímics creats durant la producció d'una pel·lícula i la imatge electrònica. Bases i suports. Les capes sensibles. Sistemes i formats
18. Gestió i difusió dels fons audiovisuals de l'IVAC: infraestructures i estratègies de recuperació i conservació i normes per a la seua difusió. La videoteca de l'IVAC: organització i normes d'accés.
19. El sistema informàtic per a l'inventari, catalogació i difusió dels fons audiovisuals de l'IVAC
20. Passos estrets, cine amateur i cine familiar en els fons de l'IVAC.
21. Els fons de l'IVAC. Les col·leccions. Les restauracions.
ANNEX III
Barem fase concurs grup C, sector laboral, especialista filmoteca
En la fase de concurs a què es referix la base 8.5 de la present convocatòria, la valoració dels mèrits s'efectuarà d'acord amb el barem següent:
A) Experiència professional: 32 punts
1. Es valorarà l'experiència professional dels participants d'acord amb el barem següent:
1.1. Per treballs realitzats en llocs de l'IVAC, que pertanguen al mateix grup de titulació que el dels llocs convocats, a raó de 0,60 punts per cada mes complet de servici en actiu.
1.2. Per treballs realitzats en llocs de treball de l'IVAC, que pertanguen a distint grup de titulació que el del lloc convocat, a raó de 0,15 punts per cada mes complet de servicis en actiu.
1.3. Per treballs realitzats en altres administracions públiques o en el sector privat, en treballs per compte d'altri, autònoms i professionals en llocs amb funcions equivalents a les del grup C, especialista filmoteca, a raó de 0,05 punts per mes complet de servicis en actiu.
2. L'experiència professional s'acreditarà d'acord amb els criteris següents:
2.1. Els treballs per a administracions públiques s'acreditaran sempre per mitjà de certificació oficial de l'òrgan competent.
2.2. La resta dels treballs per compte d'altri, per mitjà del contracte de treball i certificació de l'empresa de les funcions exercides, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatòria la presentació de la certificació o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponent a la categoria de les places convocades. En el supòsit de contradiccions, preval la vida laboral.
2.3. Per al supòsit de professionals i autònoms, llicència fiscal o IAE, i certificació de col·legiació, quan siga procedent, així com certificació o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la categoria convocada. Quan siga procedent, i en substitució dels dits documents, s'aportarà certificació oficial que acredite haver cotitzat en el règim especial o en la mutualitat corresponent.
En tot cas, la puntuació màxima a aconseguir, per experiència, no podrà superar els 32 punts.
B) Formació: 8 punts
1.Valencià: màxim 5 punts.
El coneixement del valencià es valorarà fins a un màxim de 5 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
- Coneixement Oral: 1,00 punt
- Grau Elemental: 2,00 punts
- Grau Mitjà: 3,50 punts
- Grau Superior: 5,00 punts
La valoració del coneixement del valencià s'efectuarà puntuant exclusivament el nivell més alt obtingut.
2. Idiomes comunitaris: màxim de 2 punts.
Es puntuarà fins a un màxim de 2 punts, a raó de 0,40 punts per curs o la seua equivalència si es tracta de cicles de l'escola oficial d'idiomes, així com 0,40 punts per curs o, si és el cas, per cada 12 crèdits d'idioma comunitari corresponents a títol oficial expedit per la universitat de llicenciatures en les distintes filologies, o de Magisteri, especialitat de Llengua Estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de formació
3. Titulació acadèmica: màxim 3 punts.
Per la possessió de títols acadèmics oficials superiors a l'exigit en la convocatòria per a pertànyer al grup C, a raó de 1,5 punts per títol, fins a un màxim de 3 punts.
En tot cas, la puntuació màxima a aconseguir, per formació, no podrà superar els 8 punts.